Oppgaver i historie

Oppgave 1

Olympiske guder

1. Afrodite Ἀφροδίτη (Aphroditē) – kjærlighetens og fruktbarhetens gudinne
2. Apollon Ἀπόλλων (Apollōn) – gud for medisin og helbredelse, lys, lyrikk og sannhet
3. Ares Ἄρης (Arēs) – krigens gud
4. Artemis Ἄρτεμις (Artemis) – den jomfruelige månegudinne for jakt, helbredelse, kyskhet og barnefødsler og beskytter av ville dyr og villmarken
5. Athene Αθηνά (Athēna) – gudinne for visdom, strategi og krig
6. Demeter Δήμητρα (Dēmētra) – gudinne for korn og dyrking
7. Dionysos Διόνυσος – vinen og fruktbarhetens gud
8. Hades Ἅιδης (Hades) – underverdenens gud
9. Hefaistos Ἥφαιστος (Hēphaistos) – ildens og håndverkernes gud
10. Herakles Ἡρακλῆς (Hercules) – gud for styrke
11. Hera Ήρα (Hēra) – gudinne for ekteskap, familie, moderskap og gudenes dronning. Zevs' sjalu kone.
12. Hermes Ἑρμῆς (Hērmēs) – gudenes budbringer, gud for handel, musikk, reisende og tyvenes gud
13. Hestia Ἑστία (Hestia) – ildstedets og familiens gudinne
14. Poseidon Ποσειδῶν (Poseidōn) – gud for havet, jordskjelvene og elvene
15. Zevs Ζεύς (Zeus) – gudenes konge og gud for himmelen, lyn og torden

Urguder

1. Aither Αἰθήρ (Aithēr) – eterens gud
2. Khaos Χάος (Khaos)

Andre guder

1. Aiolos Αἴολος – vindens gud
2. Boreas Βορέας – nordavindens gud
3. Khione Χιόνη – snøens gudinne
4. Hekate Ἑκάτη – magiens gudinne

Oppgave 2

Lekene i Olympia i Hellas ble avholdt én gang hvert fjerde år. Først varte leken bare en dag, men i storhetstiden ble den til fem konkurransedager engang mellom 6. og 19. august, som regel i stekende hete og sol.

De olympiske lekene var en nasjonal samling av hele Hellas til fest hvor frie og ustraffede greske menn over 17 år kunne delta. Fremmede folk og slaver fikk ikke delta, men de fikk være tilskuere. Kvinner var utelukket både som deltakere og som tilskuere.

Oldtidens idrettsleker ble holdt i Olympia i landskapet Elis på nordvestkysten av Peloponnes, Hellas. Man vet ikke nøyaktig når lekene startet, men en liste over seierherrer, som er bevart hos Evsebios av Caesarea, setter årstallet til 776 f.Kr. Mye tyder imidlertid på at lekene er ennå eldre. De ble arrangert hvert fjerde år, og regelmessigheten førte til at man på 200-tallet f.Kr. begynte å betegne intervallene mellom lekene som 'olympiader'. Lekene døde langsomt ut på 300-tallet e.Kr. De ble arrangert siste gang 393, da de ble forbudt av den romerske keiser Theodosius på grunn av deres hedenske, religiøst pregede karakter.

Opprinnelig varte lekene bare én dag og omfattet én øvelse: *dromos*, som var kappløp over én stadionlengde (1 stadion = 192,27 m). Senere (fra 728) kom løp over to stadier, med tverrvending midtveis, og langdistanseløp over opptil 24 stadier, dvs. vel 4600 m *(dolikhos)*. Boksing, bryting, *pankration* (en kombinasjon av boksing og bryting) og femkamp *(pentathlon*, omfattet løp, bryting, lengdehopp, diskoskast og spydkast) ble også øvelser, samt kappridning og kappkjøring med stridsvogner. Lekene varte etter hvert i fem dager.

Oppgave 3

Vi har seks kjente dramatikere fra det antikke hellas; Aiskhylos, Aristofanes, Euripides, Hermippios, Menandros og Sofokles. var i gresk mytologi konge i Theben. Han er særlig kjent gjennom skuespillet Kong Ødipus av Sofokles, og for å ha gitt navn til ødipuskomplekset.

Oidipus var sønn av Laios og Iokaste, og ble konge i Theben etter å ha drept (uten å vite at det var hans far), løst Sfinxens gåte og giftet seg, også uvitende, med sin mor og fått barn med henne. Varianter av legenden om Oidipus nevnes i fragmenter av flere forfattere fra antikkens Hellas, blant andre Homer, Hesiod og Pindar. Det meste vi vet om Oidipus skriver seg fra tre skuespill av Sofokles: Kong Ødipus, Oidipus i Kolonos og Antigone.

Oppgave 4.

Sokrates fikk dødsstraff med gift.

Platons Akademi ble grunnlagt av filosofen Platon ca år 387 f.Kr. i Athen. Aristoteles, hans mest kjente student, studerte her i tyve år (367 f.Kr. – 347 f.Kr.) før han grunnla sin egen filosofiskole i Athen kalt Lykeion. Akademiet forble en institusjon etter Platons død ca 347 f.Kr. og varte i over 900 år gjennom hele den hellenistiske perioden som skole for skeptisisme inntil det kom til en slutt med Filon fra Larisa i år 83 f.Kr. Selv om filosofer fortsatte å undervise i Platons filosofi i Athen i løpet av romersk tid, var det ikke før i 410 e.Kr. at Akademiet ble gjenoppvekket som et senter for nyplatonisme og varte da fram til 529 da den endelig ble stengt av keiser Justinian I den store.

Oppgave 5.

Aristoteles mente at mannen er fullkommen og gjør all jobben ved forplantning, og at kvinnen dermed er mindreverdig. En omtale av Aristoteles' etikk kan ikke utelate hans tese om «den gyldne middelvei». Det er viktig, mente han, at man ikke er ødsel. Men man må heller ikke være for gjerrig; det riktige må være å finne en gylden middelvei, en slags balansert generøsitet, hvor man verken gir bort for mye eller for lite. Likeledes må man ikke være feig, men man må heller ikke være for dumdristig. Løsningen er en gylden middelvei - man må ikke være ekstrem i noen retning på noe område. Aristoteles systematiserte nesten hele sin tids viten. Han var den første som gav en systematisk fremstilling av logikken med mange originale bidrag, særlig syllogismelæren. Hans logiske skrifter kalles gjerne ved samlenavnet Organon, hjelpemiddel. Aristoteles' lærebok i statskunnskap, Politika, var basert på omfattende undersøkelser av faktisk bestående statsdannelser; på mange måter er den blitt et forbilde for senere tiders samfunnsforskning. Sin største innsats som naturforsker gjorde Aristoteles innenfor systematisk biologi (se nedenfor). Hans astronomiske og fysiske teorier, som i det hele hans generelle syn på vitenskap og metode, dominerte europeisk (og arabisk) vitenskap i nesten to tusen år. Det er også bevart skrifter av Aristoteles om metafysikk, psykologi, retorikk og en mengde andre mindre emner.

Oppgave 6.

Det antikke hellas er kjent for flere typer kunst, som mannlig og kvinnelig skulpturer. Greske vaser, terrakottastatuetter, metallstatuetter. Mynter, veggmalero og for Polykromi som er farging på statuer og slikt.

Oppgave 7.

Hellenisme eller hellenistisk tid i gresk historie var perioden mellom Aleksander den stores død i 323 f.Kr. og annekteringen av den greske halvøya og øyene av Roma i 146 f.Kr. Selv om etableringen av romersk styre ikke brøt kontinuiteten i det hellenistiske samfunnet og kulturen, som forble hovedsakelig uforandret inntil ankomsten av kristendom, markerte det slutten på gresk politisk uavhengighet.

I løpet av den hellenistiske perioden ble viktigheten av «ekte Hellas» (dvs territoriet til dagens Hellas) innen den gresk-språklige verden betydelig mindre. De store sentrene i den hellenistiske kulturen var Alexandria og Antiokia, hovedstedene av henholdsvis ptolemaienes Egypt og selevkidenes Syria.